Παραγωγή υγρών καυσίμων με καταλυτική υδρογονοπυρόλυση παραφινικών κηρών προερχομένων από μετατροπή βιομάζας
Creators: name: Δρακάκη, Κλεονίκη Στέργιου
Publisher: name: Aristotle University of Thessaloniki
Year: 2007
Subjects: Υδρογονοπυρόλυση
Κηροί
Βιομάζα
Καταλυτική
Καύσιμα
Hydrocracking
Waxes
Biomass
Catalytic
Fuels

description: Η διεργασία BTL (biomass to liquids) είναι μια πρόσφατα αναπτυγμένη διεργασία, η οποία στοχεύει στην παραγωγή συνθετικών καυσίμων υψηλής ποιότητας από τροφοδοσίες βιομάζας. Η παρούσα εργασία είχε στόχο τη μελέτη αναβάθμισης μιας κηρώδους τροφοδοσίας, η οποία προήλθε από διεργασίες μετατροπής βιομάζας, προς την παραγωγή 'καθαρών' βιοκαυσίμων. Η μέθοδος που επιλέχθηκε ήταν η καταλυτική υδρογονοπυρόλυση κηρών και τα πειράματα εκτελέσθηκαν σε μονάδα πιλοτικής κλίμακας του Ινστιτούτου Τεχνικής Χημικών Διεργασιών (ΙΤΧΗΔ) του Εθνικού Κέντρου έρευνας και Τεχνολογικής Ανάπτυξης (ΕΚΕΤΑ). Εξετάστηκε η επίδραση δύο διαφορετικών λειτουργικών παραμέτρων, της θερμοκρασίας και της πίεσης και δύο διαφορετικών καταλυτών,ενός με ευγενή μέταλλα και ενός με μέταλλα μετάπτωσης (NiMo) στις αποδόσεις και την ποιότητα των προϊόντων, ενώ πραγματοποιήθηκε και μελέτη σταθερότητας και απενεργοποίησης του ενός καταλύτη.Παρουσιάστηκε η πειραματική διαδικασία που ακολουθήθηκε, με περιγραφή της πιλοτικής μονάδας που χρησιμοποιήθηκε και όλων των πειραματικών δοκιμών και πρωτοκόλλων που πραγματοποιήθηκαν. Τέλος παρατέθηκαν τα αποτελέσματα από τις πειραματικές δοκιμές, από όπου προέκυψε ότι η υδρογονοπυρόλυση είναι μια τεχνολογία που μπορεί να αναβαθμίσει κηρό Fischer-Tropsch σε βιοκαύσιμα μεταφορών και μάλιστα ορισμένα από αυτά είναι πολύ καλής ποιότητας, όπως το ντίζελ. Επιπλέον έγιναν προτάσεις για μελλοντική ερευνητική εργασία σχετικά με την αναβάθμιση παρόμοιων τροφοδοσιών, με καταλυτική υδρογονοπυρόλυση.
description: The method that was selected was the catalytic hydrocracking of waxes and was performed in a pilot plant unit of the Chemical Process Engineering Research Institute (CPERI) at the Centre for Research and Technology-Hellas (CERTH). The effect of two different operational parameters, of the temperature and pressure and of two different catalysts, one of noble metals and one of NiMo, on the yields and the quality of final fuels was examined, as well as the stability and deactivation of one of the catalysts.The experimental process was presented, with the description of the pilot plant unit that was used and all the experimental runs and protocols that were performed.Finally, the results from the experimental runs were reported, from which it was obvious that hydrocracking is a technology that can be used for the upgrading of Fischer-Tropsch waxes to transportation biofuels and some of them are of excellent quality, like the diesel cut. Moreover, proposals and suggestions for future research were quoted, regarding the upgrade of similar feeds, through catalytic hydrocracking.The BTL process (biomass to liquids) is a recently developed process, which aims at the production of high quality synthetic fuels from biomass. The objective of the present work was the upgrade of a waxy feed, derived from biomass conversion processes, in order to produce 'clean' biofuels.